**ABIKS TAOTLEJALE**

**Lõssipulbri sekkumiskokkuost**

**Sisukord**

[**Sekkumiskokkuostu lühitutvustus** 2](#_Toc223149586)

[Sekkumiskokkuostu liigid ja kokkuostuhinnad 2](#_Toc223149587)

[**Kokkuostu avamise ja sulgemise tingimused** 2](#_Toc223149588)

[**Lõssipulbri sekkumiskokkuostu tingimused** 2](#_Toc223149589)

[Nõuded lõssipulbri tootjale 2](#_Toc223149590)

[Nõuded pakkujale 3](#_Toc223149591)

[Nõuded lõssipulbrile 3](#_Toc223149592)

[Lõssipulbri miinimumkogus 4](#_Toc223149593)

[Lõssipulbri vanus 4](#_Toc223149594)

[Lõssipulbri pakendamise nõuded 4](#_Toc223149595)

[Lõssipulbri pakendi märgistamise nõuded 4](#_Toc223149596)

[Lõssipulbri koostisele esitatavad nõuded 4](#_Toc223149597)

[**Sekkumiskokkuostu raames PRIA-le ja VTA-le esitatavad dokumendid** 6](#_Toc223149598)

[**Pakkumise tegemine lõssipulbri kokkuostuks** 6](#_Toc223149599)

[Pakkumisvormi täitmine 6](#_Toc223149600)

[Lõssipulbri kokkuost sekkumishinnaga 6](#_Toc223149601)

[Lõssipulbri kokkuost pakkumismenetluse teel 6](#_Toc223149602)

[Pakkumiste esitamine 6](#_Toc223149603)

[Tagatiste esitamine 7](#_Toc223149604)

[**Pakkumiste kontrollimine** 7](#_Toc223149605)

[Lõssipulbri kokkuost sekkumishinnaga 8](#_Toc223149606)

[Lõssipulbri kokkuost pakkumismenetluse teel 8](#_Toc223149607)

[**Lõssipulbri lattu tarnimine** 9](#_Toc223149608)

[Lõssipulbri kontroll sekkumislaos 9](#_Toc223149609)

[Lõssipulbri tagasilükkamine 9](#_Toc223149610)

[Tagatise vabastamine ja kinnipidamine 9](#_Toc223149611)

[Lõssipulbri lõplik ülevõtmine 10](#_Toc223149612)

[**Eestis toodetud lõssipulbri kokkuostuks pakkumine teises liikmesriigis** 10](#_Toc223149613)

[**Seadusandlus** 10](#_Toc223149614)

# **Sekkumiskokkuostu lühitutvustus**

Lõssipulbri sekkumiskokkuost on Euroopa Liidu turukorralduslik meede, mida rakendatakse piimasektori toetamiseks. Sekkumiskokkuostu abil stabiliseeritakse piimatoodete turgu, tagades tootjatele minimaalse hinnataseme toodetud lõssipulbri eest.

Selle meetme raames ostavad sekkumisametid juriidilistelt ja füüsilistelt isikutelt kokku heakskiidetud ettevõttes toodetud lõssipulbrit, korraldavad selle ladustamise ja müüvad kõikidele huvitatud pooltele. Eestis täidab sekkumisameti ülesandeid Põllumajanduse Registrite ja Informatsiooni Amet (PRIA).

## Sekkumiskokkuostu liigid ja kokkuostuhinnad

Lõssipulbri kokkuost toimub kas sekkumishinnaga või pakkumismenetluse teel.

Lõssipulbri kokkuostul sekkumishinnaga ostab PRIA kokku lõssipulbrit, mille valgusisaldus on 34,0% või rohkem. Seejuures kohaldatakse lõssipulbri valmistamispäeval kehtinud sekkumishinda. Sekkumishind on 169,80 eurot 100 kg kohta.

Lõssipulbri kokkuostul pakkumismenetluse teel pakuvad kokkuostuhinna pakkujad. PRIA koostab pakutud hindu ja koguseid sisaldava nimekirja, mille edastab Euroopa Komisjonile. Euroopa Komisjon määrab pakutud hindade alusel maksimaalse kokkuostuhinna.

NB! Euroopa Komisjonil on õigus pakkumismenetlus peatada!

# **Kokkuostu avamise ja sulgemise tingimused**

Lõssipulbri sekkumiskokkuost toimub ajavahemikul 1. märtsist kuni 30. september. PRIA ostab ülalnimetatud ajavahemikul lõssipulbrit kokku sekkumishinnaga.

Vastavalt (EL) määrusele nr 949/2014 pikendas Komisjon lõssipulbri sekkumiskokkuostu kuni 31.12.2014.

Vastavalt 16.12.2014 (EL) määrusele nr 1336/2014 oli erandina määruse (EL) nr 1308/2013 artikli 12 punktist d on või ja lõssipulbri suhtes kehtiva riikliku sekkumise ajavahemik 2015. aastal 1. jaanuarist 30. septembrini.

Vastavalt  (EL) määrusele nr 2015/1549 on erandina määruse (EL) nr 1308/2013 artikli 12 punktist d pikendati või ja lõssipulbri suhtes kehtiva riikliku sekkumise ajavahemikku kuni **30. septembrini. 2016.**

Komisjoni delegeeritud määrusega (EL) 2016/1614 **pikendatakse lõssipulbri suhtes kehtivat 2016. aasta riikliku sekkumise ajavahemikku 31. detsembrini 2016 ning kehtestatakse lõssipulbri suhtes kehtiva riikliku sekkumise ajavahemikuks 2017. aastal 1. jaanuar kuni 30. september.**

Vastavalt Euroopa Komisjoni määruse nr 1308/2013 artiklile 17 on lõssipulbri sekkumishind 100 kg lõssipulbri kohta 169,80 eurot.

Euroopa Komisjon jälgib Euroopa Liidu liikmesriikides kokku ostetud lõssipulbri koguseid. Kui Euroopa Ühenduses sekkumishinnaga kokku ostetud lõssipulbri kogus hakkab sekkumise ajavahemikul ületama kehtestatud piiri, siis võib Euroopa Komisjon katkestada lõssipulbri kokkuostu sekkumishinnaga ja avada lõssipulbri kokkuostu pakkumismenetluse teel. Euroopa Komisjoni poolt kehtestatud koguste piirmäär on 109 000 tonni.

Kokkuostu avamise ja sulgemise teadaanded avaldatakse PRIA kodulehel [www.pria.ee](http://www.pria.ee)

# **Lõssipulbri sekkumiskokkuostu tingimused**

## Nõuded lõssipulbri tootjale

Sekkumiskokkuostuks pakutavat lõssipulbrit toota sooviv isik peab taotlema sekkumisameti heakskiitu. Eestis lõssipulbrit tootvad isikud peavad taotlema PRIA heakskiitu.

PRIA heakskiidu saamiseks peab lõssipulbri tootja:

* olema saanud “Toiduseaduse” alusel Veterinaar- ja Toiduameti tunnustuse lõssipulbri tootmiseks;
* olema registreerunud PRIA põllumajandustoetuste ja põllumassiivide registris;
* omama nõuetekohast tehnilist sisseseadet;
* esitama PRIA-le vormikohase **Heakskiidu taotluse** lõssipulbri tootmiseks kokkuostu eesmärgil, millega kohustub:
	+ pidama püsiregistrit, kuhu kantakse teave tooraine päritolu, toodetud lõssipulbri, petipiima ja vadaku koguse, pakendi tüübi, toote märgistuse ja iga partii väljalaskekuupäeva kohta;
	+ andma oma toodangut ametlikuks erikontrolliks;
	+ teavitama PRIAt vähemalt 2 tööpäeva ette oma kavatsusest toota lõssipulbrit sekkumiskokkuostu eesmärgil (selleks tuleb esitada vormikohane **Tootmiskava**).

Heakskiidu taotluse täitmisel tuleb kirjutada lahtri “Taotlen heakskiitmist järgmiste toodete kokkuostu eesmärgil tootmiseks” all olevasse lõssipulbri kasti rist (X).

Heakskiidu kontroll

PRIA või PRIA volitatud isikud kontrollivad heakskiidu tingimustele vastavust, tehes regulaarselt etteteatamata kontrolle. Heakskiidu nõuetele mittevastavuse korral võib PRIA heakskiidu tühistada või peatada.

* PRIA võib tühistada heakskiidu kuueks kuuks, kui ettevõtte Veterinaar- ja Toiduameti poolne tunnustus on “Toiduseaduse” alusel peatatud/lõppenud või tehniline sisseseade ei ole enam nõuetekohane. Pärast kuue kuu möödumist võib ettevõte taotleda uuesti PRIA heakskiitu.
* PRIA võib peatada heakskiidu 1-12 kuuks ülejäänud heakskiidu nõuetele mittevastavuse, sealhulgas tootmiskava mitteõigeaegse esitamise korral.

## Nõuded pakkujale

* Lõssipulbri kokkuostu pakkumisi võivad teha nii füüsilised kui ka juriidilised isikud.
* Lõssipulbri kokkuostus osaleva pakkuja andmed peavad olema kantud PRIA **põllumajandustoetuste ja põllumassiivide registrisse.**
* Lõssipulbri kokkuostus osaleda sooviv pakkuja peab esitama PRIA-le vormikohase **Pakkumise lõssipulbri kokkuostuks,** millega kohustub järgima alljärgnevaid sätteid:
1. **a.** Sekkumishinnaga kokkuostu korral on lõssipulber valmistatud 31 päeva jooksul enne pakkumise PRIA-le laekumise päeva ja pakkumismenetluse teel toimuva kokkuostu korral pakkumiste esitamistähtpäevale eelneva 31 päeva jooksul.

**b.** Enne kottidesse pakendamist silos hoitud lõssipulber on sekkumishinnaga kokkuostu korral valmistatud 3 nädala jooksul enne pakkumise Ametile laekumise nädalat ja pakkumismenetluse teel toimuva kokkuostu korral pakkumiste esitamistähtpäevale eelneva 4 nädala jooksul.

1. Kui lõssipulbri saabumisel PRIA määratud lattu näitab kontrollimine, et lõssipulber ei vasta kehtestatud nõuetele ja kvaliteedinäitajatele, siis kohustub allakirjutanu:

**a.** võtma kõnealuse lõssipulbri tagasi,

1. tasuma enne lõssipulbri tagasivõtmist kõnealuse lõssipulbri ladustamiskulud alates lõssipulbri ülevõtmise kuupäevast kuni laost äraviimise kuupäevani.

Lõssipulbri mitte vastamisel nõuetele tagatist ei tagastata.

* Lõssipulbri kokkuostu pakkumisega koos tuleb pakkujal esitada tagatis suuruses **50 eurot 1 tonni** pakutava lõssipulbri kohta.

## Nõuded lõssipulbrile

* Sekkumiskokkuostuks pakutav lõssipulber peab olema valmistatud ettevõttes, mille on heaks kiitnud asukohariigi sekkumisamet (Eestis PRIA).
* Lõssipulber peab olema valmistatud pihustusmeetodil otse EL-is toodetud lehmapiimast saadud lõssist.
* Lõssipulbri radioaktiivsuse tase ei tohi ületada ühenduse määrustega kohaldatavat piirmäära.
* Pakutava lõssipulbri tootmise alustamisest peab olema PRIA-t teavitatud vähemalt 2 tööpäeva ette. Selleks peab olema esitatud PRIA-le tootmiskava.

### Lõssipulbri miinimumkogus

* Pakutav miinimumkogus on 20 tonni, pakkumisi võib teha üksnes täistonnides.

### Lõssipulbri vanus

* Sekkumishinnaga kokkuostu korral peab lõssipulber olema valmistatud pakkumise laekumise päevale eelneva 31 päeva jooksul, silos hoidmise korral pakkumise laekumise nädalale eelneva kolme nädala jooksul.
* Pakkumismenetluse korral pakkumiste esitamispäevale eelneva 31 päeva jooksul, silos hoidmisel eelneva nelja nädala jooksul.

## Lõssipulbri pakendamise nõuded

* Lõssipulber peab olema pakendatudjärgmistele nõuetele vastavalt:

- Lõssipulber peab olema pakitud uutesse, puhastesse, kuivadesse ja tervetesse kottidesse, mille netomass on 25 kg.

- Kotid peavad koosnema vähemalt kolmest kihist mille vastupidavus on koos vähemalt 420 J/m2 TEA Average.

- Teine kiht peab olema kaetud polüetüleeni kihiga vähemalt 15 g/m².

- Paberist kihtide sees peab olema vähemalt 0,08 mm paksune põhjast kokku sulatatud polüetüleenkott.

- Kotid peavad vastama standardile EN 770.

- Pakendamisel tuleb pulber hästi kokku suruda. Pulber ei tohi sattuda pakkematerjali kihtide vahele.

### Lõssipulbri pakendi märgistamise nõuded

* Lõssipulbri pakendile peavad olema kantud järgmised andmed:

- loanumber tootjaettevõtte ja -liikmesriigi kindlakstegemiseks;

- tootmise kuupäev või vajaduse korral nädal;

- tootepartii number;

- nimetus “pihustuskuivatamisel saadud lõssipulber”.

## Lõssipulbri koostisele esitatavad nõuded

* Lõssipulbri koostisele esitatavad nõuded ja kvaliteedinäitajad on järgmised ([Komisjoni määrus nr 1272/2009 V lisa IV osa](http://eur-lex.europa.eu/LexUriServ/LexUriServ.do?uri=CONSLEG:2009R1272:20100627:ET:PDF)):

|  |  |
| --- | --- |
| **Parameeter** | **Sisaldus ja kvaliteediomadused** |
| Valgusisaldus | Vähemalt 34,0% rasvata kuivainest |
| Rasvasisaldus | Kuni 1,00% |
| Veesisaldus | Kuni 3,5% |
| Tiitritav happesus ml detsinormaalse naatrium-hüdroksiidilahuse kohta | Kuni 19,5 ml |
| Laktaadisisaldus | Kuni 150 mg/100 g |
| Lisaained | Puuduvad |
| Fosfataastest |  Negatiivne,st.fosfataasi aktiivsus alla 350mU liitri taastatud piima kohta |
| Lahustuvusindeks | Kuni 0,5 ml (24 °C) |
| Kõrbenud osakeste indeks | Kuni 15,0 mg, s.o vähemalt ketas B |
| Mikroorganismide sisaldus | Kuni 40 000 grammi kohta |
| Avastatud kolibakterid | Negatiivne 0,1 grammis |
| Avastatud petipiim | Negatiivne |
| Avastatud laabivadak | Puudub |
| Avastatud happevadak | Puudub |
| Maitse ja lõhn | Puhas |
| Välimus | Valge või veidi kollakas värvus, lisanditeta ja värviliste osakesteta |
| Antimikroobikumid | Negatiivne1 |

1 Lõssipulbri valmistamiseks kasutatav toorpiim peab vastama määruse (EÜ) 853/2004 III lisa IX jaos sätestatud nõuetele.

# **Sekkumiskokkuostu raames PRIA-le ja VTA-le esitatavad dokumendid**

* **Kliendi andmete Põllumajandustoetuste ja põllumassiivide registrisse kandmise taotlus** – esitavad lõssipulbri tootjad, pakkujad ja kvaliteedisertifikaadi taotlejad PRIA-le. Taotlus tuleb esitada vaid nendel, kelle andmeid registris veel ei ole.
* **Heakskiidu taotlus** lõssipulbri tootmiseks kokkuostu eesmärgil – esitab lõssipulbri tootja PRIA heakskiidu taotlemiseks.
* [**Tootmiskava**](http://web.pria.ee/turukorraldus/piimatoodete_sekkumi/tootmiskava_vorm.rtf) lõssipulbri tootmiseks kokkuostu eesmärgil – esitab lõssipulbri tootja PRIA-le pärast PRIA heakskiidu saamist, kuid hiljemalt 2 tööpäeva enne kokkuostuks pakutava lõssipulbri tootmise alustamist.
* **Pakkumine lõssipulbri kokkuostuks** – esitab pakkuja PRIA-le pakkumise tegemiseks lõssipulbri kokkuostuks.
* **Lõssipulbri kvaliteedisertifikaadi taotlus** – esitab pakkuja VTA-le kvaliteedisertifikaadi taotlemiseks, et teha kokkuostu pakkumist teises Euroopa Liidu liikmesriigis.

Kõik nimetatud vormid on saadaval PRIA koduleheküljel [www.pria.ee](http://www.pria.ee)

# **Pakkumise tegemine lõssipulbri kokkuostuks**

## Pakkumisvormi täitmine

Pakkumine lõssipulbri kokkuostuks tuleb täita TRÜKITÄHTEDEGA ja kontrollida, et kõik nõutud lahtrid oleksid täidetud. Pakkumisvorm ja lisad tuleb täita loetavalt, ilma paranduste, ülekirjutuste ja sodimisteta.

NB! Pakkumisele ja pakkumise lisa(de)le tuleb kindlasti märkida allkiri ja täitmise kuupäev!

Pakkumise vormile tuleb kirjutada pakkuja andmed ja aadress: füüsiline isik täidab vasakpoolsed ja äriühing parempoolsed lahtrid.

### Lõssipulbri kokkuost sekkumishinnaga

Kui pakkuja soovib teha pakkumist lõssipulbri kokkuostuks sekkumishinnaga, siis tuleb märkida pakkumises vastava lahtri “Esitan pakkumise lõssipulbri kokkuostuks sekkumishinnaga” järel olevasse kasti rist (X).

Pakkumise lisas tuleb märkida kõik andmed pakutava lõssipulbri kohta, välja arvatud lahter nimega “Pakutav hind 100 kg kohta (EUR)”.

### Lõssipulbri kokkuost pakkumismenetluse teel

Kui pakkuja soovib teha pakkumist lõssipulbri kokkuostuks pakkumismenetluse teel, siis tuleb märkida pakkumises vastava lahtri “Esitan pakkumise lõssipulbri kokkuostuks pakkumismenetluse teel” järel olevasse kasti rist (X).

Pakkumise lisas tuleb täita kõik lahtrid pakutava lõssipulbri andmete kohta.

## Pakkumiste esitamine

Lõssipulbri sekkumiskokkuostul osaleda sooviv pakkuja peab esitama PRIA-le vormikohase **Pakkumise lõssipulbri kokkuostuks.** Pakkumised võib saata kirja teel või tuua PRIA keskusesse aadressil Tähe 4, 51010 Tartu või saata elektroonselt digitaalselt allkirjastatuna turukorraldus@pria.ee

Pakkumisi lõssipulbri kokkuostuks sekkumishinnaga saab esitada ajavahemikul 1. märtsist – 30. septembrini seni, kuni pole ilmunud teadaanne lõssipulbri sekkumishinnaga kokkuostu peatamise kohta. Euroopa Komisjon võib otsustada määrata ühtse protsendimäära, mille võrra vähendatakse teataval päeval igalt pakkujale saadud pakkumiste üldkogust, kui kõnealusel päeval pakutava täieliku koguse vastuvõtmine tooks kaasa maksimumkoguse ületamise. Komisjon võib otsustada ka lükata tagasi pakkumised, millele ei ole tehtud tarnekorraldust.

Pakkumisi lõssipulbri kokkuostuks pakkumismenetluse teel saab esitada ülalnimetatud ajavahemikul, kui Euroopa Liidu Teatajas on ilmunud Euroopa Komisjoni teadaanne lõssipulbri kokkuostu avamise kohta pakkumismenetluse teel. **Pakkumismenetluse korral on pakkumiste esitamise tähtaeg iga kuu kolmandal teisipäeval kell 12.00 Eesti aja järgi (11-ni Brüsseli aja järgi), välja arvatud augustis, mil kõnealune tähtaeg on neljas teisipäev kell 12.00 Eesti aja järgi. Kui teisipäev on riigipüha, lõpeb kõnealune tähtaeg eelmisel tööpäeval kell 12.00 Eesti aja järgi.**

NB! Pakkumisi on võimalik tagasi võtta kokkuostul pakkumismenetluse teel, kui selleks on esitatud vastavasisuline avalduse enne pakkumise esitamistähtaega. Pakkumisi lõssipulbri kokkuostuks sekkumishinnaga ei saa pärast pakkumise laekumist PRIA-sse tagasi võtta. Erandina saab pakkumise tagasi võtta pakkuja, kellele on kohaldatud pakkunise vastuvõtmist vähendatud määral, 5 tööpäeva jooksus alates määruse avaldamisest, millega kehtestatakse vähenduskoefitsient.

NB! Kokkuostu pakkumise raames tekkinud kohustusi ja saadud õigusi ei saa edasi anda.

## Tagatiste esitamine

Lõssipulbri kokkuostu pakkumisega koos tuleb pakkujal esitada tagatissuuruses 50 eurot 1tonni pakutava lõssipulbri kohta. Tagatise eesmärgiks on garanteerida planeeritud tegevuste teostamine.

Tagatiste liigid:

- deposiittagatis, nõutava tagatise suurune rahasumma kantakse PRIA spetsiaalsetele pangakontodele , saajaks tuleb märkida Rahandusministeerium ning selgituse lahtrisse tuleb kirjutada sõnaline selgitus, millise kohustise täitmise tagamiseks tagatis esitatakse;

- pangagarantii, PRIA ja garantii väljastava panga vahel peab olema sõlmitud koostööleping, PRIA arvestab ka välispankade poolt väljastatud garantiid, kui välispangaga on sõlmitud koostööleping. Pangagarantii võib olla ühekordne, tagamaks ühe pakkumisega seotud kohustusi või üldgarantii, millega saab tagada mitme pakkumisega seotud kohustusi.

Täpsem info tagatiste kohta võib leida PRIA kodulehelt:

<http://www.pria.ee/et/oluline-info/vaade/tagatised>

Tagatise esitamistähtajad on järgmised:

* + lõssipulbri kokkuostul sekkumishinnaga tuleb tagatis esitada hiljemalt pakkumise laekumise päeval;

- lõssipulbri kokkuostul pakkumismenetluse teel tuleb tagatis esitada enne

pakkumiste esitamistähtaja lõppu.

# **Pakkumiste kontrollimine**

Pärast pakkumiste laekumist teostab PRIA administratiivse kontrolli, selgitamaks välja korrektsed pakkumised. Selle kontrolli raames kontrollitakse järgmiste nõuete täitmist:

* + pakkumine on ettenähtud vormil;
	+ pakkumise kõik nõutavad lahtrid on täidetud ja korrektsed;
	+ pakkuja on registreeritud PRIA põllumajandustoetuste ja põllumassiivide registris;
	+ pakkumine saabus ajal, mil sekkumishinnaga kokkuost/pakkumismenetluse teel kokkuost oli avatud;
	+ pakkuja poolt pakutav kogus on vähemalt 20 tonni;
	+ pakkuja poolt pakutud kogus on täistonnides;
	+ pakutud kogusele vastav tagatis on õiges suuruses olemas;
	+ tagatise tähtaeg on piisav;
	+ pakutava lõssipulbri tootnud isik on PRIA poolt heakskiidetud (üksnes Eesti lõssipulbri tootjate korral);
	+ lõssipulbri valmistamiskuupäev vastab nõuetele;
	+ pakutava lõssipulbri tootma hakkamisest on PRIA-t teavitatud vähemalt 2 tööpäeva ette (tootmiskavaga).

## Lõssipulbri kokkuost sekkumishinnaga

Kui pakkumine ei vasta ülaltoodud nõuetele, siis lükatakse pakkumine tagasi ja vabastatakse tagatis tagasilükatud kogusele vastavas ulatuses. Kui pakkumine vastab ülaltoodud nõuetele, siis rahuldatakse pakkumine. PRIA väljastab pakkumise rahuldamise otsuse, mille väljavõte saadetakse pakkujale. Otsuse väljavõttes on toodud järgmised andmed:

* + rahuldatud lõssipulbri kogus;
	+ sekkumisladu, kuhu lõssipulber tuleb tarnida;
	+ viimane lubatud tarnekuupäev, mis on 28 päeva pärast otsuse väljaandmise kuupäeva.
	+ Pärast otsuse väljastamist lepib PRIA pakkujaga kokku detailse tarnegraafiku, millega määratakse tarnitavad kogused, kuupäevad ja kellaajad. Kokkulepitud tarnegraafik saadetakse pakkujale.

## Lõssipulbri kokkuost pakkumismenetluse teel

Kui pakkumine ei vasta ülaltoodud nõuetele, siis lükatakse pakkumine tagasi ja vabastatakse tagatis tagasilükatud kogusele vastavas ulatuses. Kui pakkumine vastab ülaltoodud nõuetele, siis kiidetakse pakkumine heaks. PRIA saadab heakskiidetud pakkumistes pakutud hindu ja koguseid sisaldava nimekirja Euroopa Komisjonile. Pärast Euroopa Komisjoni kehtestatava maksimaalse kokkuostuhinna selgumist võrdleb PRIA pakkumistes pakutud hindasid Komisjoni kehtestatud hinnaga:

* Pakkumised, milles pakutud hind oli kõrgem Euroopa Komisjoni kehtestatud kokkuostuhinnast, lükatakse tagasi. Tagasilükatud kogusele vastav tagatis vabastatakse.
* Pakkumised, milles pakutud hind jäi Komisjoni kehtestatud maksimaalse kokkuostuhinna piiridesse, rahuldatakse pakkumises märgitud hinnaga. PRIA väljastab pakkumise rahuldamise otsuse, mille väljavõte saadetakse pakkujale. Otsuse väljavõttes on välja toodud järgmised andmed:
	+ tarnitav lõssipulbri kogus;
	+ sekkumisladu, kuhu lõssipulber tuleb tarnida;
	+ viimane lubatud tarnekuupäev, mis on 28 päeva pärast otsuse väljaandmise kuupäeva.
	+ Pärast otsuse väljastamist lepib PRIA pakkujaga kokku detailse tarnegraafiku, millega määratakse tarnitavad kogused, tarnimise kuupäevad ja kellaajad. Kokkulepitud tarnegraafik saadetakse pakkujale.

#

# **Lõssipulbri lattu tarnimine**

Lõssipulbri tarnimine võib toimuda mitme kaubasaadetisena vastavalt kokkulepitud tarnegraafikule.

Kui lõssipulber tarnitakse EUR-kaubaalustel või võrreldava kvaliteediga kaubaalustel, siis tagastatakse need pakkujale koheselt või vahetatakse hiljemalt laost äraviimise ajal samaväärsete kaubaaluste vastu.

## Lõssipulbri kontroll sekkumislaos

Lõssipulbri lattu saabumise juures peab viibima pakkuja või tema poolt selleks volitatud isik, saatedokumentidel peab kauba saatjaks olema pakkuja.

Lõssipulbri lattu saabumisel teostatakse järgmised kontrollid:

1. kaalumine;
2. partiinumbrite vastavuse kontroll;
3. proovide võtmine kvaliteedianalüüsideks
4. pakendi kontroll ( sh märgistus, pakend, kaal);

PRIA-l on õigus kauba tagasilükkamiseks, kui kaalutud partiid ei vasta nõutud kaalule või kottide visuaalsel kontrollil tuvastatakse mittevastavusi (nt lõssipulbrikotid on õhku täis, väga määrdunud, rikutud, kahjustatud vms.).

VTA-lt saadud analüüsivastuste alusel teeb PRIA otsuse lõssipulbri lõpliku ülevõtmise kohta järgnevalt:

* + kui lõssipulber vastab VTA-lt saadud analüüside tulemuste põhjal Komisjoni määruse [nr 1272/2009 lisas V](http://eur-lex.europa.eu/LexUriServ/LexUriServ.do?uri=CONSLEG:2009R1272:20100627:ET:PDF) toodud kvaliteedinõuetele, siis võib toimuda lõssipulbri lõplik ülevõtmine PRIA poolt;
	+ kui lõssipulber ei vasta VTA-lt saadud analüüside tulemuste põhjal Komisjoni määruse nr 1272/2009 lisas V toodud kvaliteedinõuetele, siis lükatakse lõssipulber tagasi.

## Lõssipulbri tagasilükkamine

Kui sekkumislaos läbiviidud kontrolli tulemused on negatiivsed, siis tühistab PRIA kokkuostu nõuetele mittevastava lõssipulbri koguse osas. Sel juhul kohustub pakkuja kõnealuse lõssipulbri tagasi võtma ja tasuma enne lõssipulbri äraviimist PRIA-le lattu saabumise, laost väljaviimise ja ladustamise kulud, mis on tekkinud alates lõssipulbri ülevõtmise päevast (päev, mil kogu pakkumise rahuldamise käskkirjas toodud kogus on jõudnud sekkumislattu) kuni laost äraviimise kuupäevani.

## Tagatise vabastamine ja kinnipidamine

Esitatud tagatis vabastatakse siis, kui kogu pakkumise rahuldamise otsuses näidatud kogus on õigeaegselt sekkumislattu tarnitud.

Tagatis peetakse kinni juhul, kui lõssipulber ei ole ettenähtud aja jooksul sekkumislattu kohale toimetatud. Kui tarnitakse osa pakkumise rahuldamise käskkirjas näidatud kogusest ning osa jäetakse tarnimata, peetakse tagatis kinni üksnes saabumata koguste osas.

Juhul, kui selguvad kvaliteedikontrolli negatiivsed tulemused, kuid tervet kogust ei ole veel sekkumislattu kohale toimetatud ning tarnimise lõpptähtaeg pole veel saabunud, siis peetakse tagatis kinni üksnes tarnitud koguste osas. Tarnimata koguste osas tühistatakse kokkuost ning tagatis vabastatakse.

## Lõssipulbri lõplik ülevõtmine

PRIA maksab lõssipulbri eest tingimusel, et lõssipulber vastab sekkumiskokkuostuks esitatud nõuetele ja sekkumislaos tehtud kontrolli (sh kvaliteedikontrolli) tulemused osutusid positiivseteks. Kui lõssipulber on toodetud teises liikmesriigis, tuleb PRIA-le saata 35 päeva jooksul alates pakkumise esitamisest PRIA-le ka tootjaliikmesriigi sertifikaat tarnitud lõssipulbri kohta.

Lõssipulbri eest toimub maksmine hiljemalt **65. päeval** pärast lõssipulbri ülevõtmist. Lõssipulbri ülevõtmise päevaks on päev, mil kogu pakkumise rahuldamise otsuses toodud kogus on jõudnud sekkumislattu.

# **Eestis toodetud lõssipulbri kokkuostuks pakkumine teises liikmesriigis**

Iga PRIA poolt heakskiidetud lõssipulbritootja võib lõssipulbrit kokkuostuks pakkuda mistahes teises liikmesriigis, kus lõssipulbri kokkuost on avatud. Teises liikmesriigis pakkumise tegemiseks on soovitatav võtta ühendust vastava riigi sekkumisametiga, et saada ülevaadet kokkuostu protseduurireeglitest vastavas riigis.

Kui Eestis toodetud lõssipulbrit soovitakse sekkumiskokkuostu raames pakkuda mõnes teises liikmesriigis, on vajalik kvaliteedisertifikaadi olemasolu. Selleks väljastab sertifikaate VTA.

Kvaliteedisertifikaadi taotluse esitanud pakkuja andmed peavad olema kantud PRIA põllumajandustoetuste ja põllumassiivide registrisse. Pakutava lõssipulbri tootmisest peab olema PRIA-t teavitatud vähemalt 2 tööpäeva ette (tootmiskavaga).

Kvaliteedisertifikaat kinnitab, et lõssipulber on valmistatud ühenduses heakskiidetud isiku poolt vahetult ja üksnes ühenduses toodetud lehmapiimast saadud lõssist.

Lõssipulbri kvaliteedisertifikaadi taotlemiseks tuleb esitada VTA-le taotlusvorm nimega **Lõssipulbri kvaliteedisertifikaadi taotlus**. Pakkuja täidab ja allkirjastab taotluse. Lisaks pakkujale allkirjastab taotluse tootjatehase esindaja, kus kõnealune lõssipulber on valmistatud.

VTA kontrollib kvaliteedisertifikaadi taotluse nõuetele vastavust. Kui taotlus vastab nõuetele, siis väljastab VTA pakkujale Kvaliteedisertifikaadi.

NB! Pakkuja hoolitseb ise selle eest, et sertifikaat esitataks õigeaegselt (hiljemalt 35 päeva pärast pakkumise laekumise päeva) vastavale sekkumisametile.

# **Seadusandlus**

Lõssipulbri kokkuost toimub järgmiste õigusaktide alusel:

* Euroopa Parlamendi ja Nõukogu määrus [nr 1308/2013](http://eur-lex.europa.eu/LexUriServ/LexUriServ.do?uri=CONSLEG:2007R1234:20100619:ET:PDF), millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007:

<http://eur-lex.europa.eu/legal-content/ET/TXT/PDF/?uri=CELEX:02013R1308-20140101&rid=1>

* Euroopa Komisjoni määrus (EL) 2016/1238, millega täiendatakse Euroopa Parlamendi ja nõukogu määrust (EL) nr 1308/2013 riikliku sekkumise ja eraladustamistoetuse osas

<http://eur-lex.europa.eu/legal-content/ET/TXT/PDF/?uri=CELEX:32016R1238&rid=1>

* Euroopa Liidu ühise põllumajanduspoliitika rakendamise seadus:

<https://www.riigiteataja.ee/akt/101092015003>

* Maaeluministri 02. novembri 2016 määrus nr 63 “ Põllumajandustoote sekkumiskokkuostu ja eraladustamise täpsem kord”:

<https://www.riigiteataja.ee/akt/104112016009>

Euroopa Komisjoni määrustega saab tutvuda Euroopa Ühenduse seaduste portaalis aadressiga:

<http://eur-lex.europa.eu/homepage.html?locale=et>